钦定古今图书集成/理学汇编/学行典/第195卷 > 朱俭
## 钦定古今图书集成/理学汇编/学行典/第195卷 > 朱俭

按《汝宁府志》：“朱俭，字子珉，上蔡人。天性至孝。幼孤，每
父忌辰，辄卧冢大恸，向母问父形容，绘像事之。景泰
癸酉春，母病，俭日侍汤药，中夜吁天，愿以身代。旬日
母卒，哀毁骨立。及葬，负土哀号，结庐墓畔。久之，枯杨
生枝，白雀数十，翔集其上。天顺三年，直指上其事，诏
有司建坊旌表。”